polyglot-tagger/wikipedia-language-snippets-filtered huggingface dataset:
దనగడి మండలంలో ఉన్న కళింగ నగర్‌లో 6 బృహత్తర స్టీల్ ప్లాంట్లు ఉన్నాయి: జిండల్ స్టీల్ ప్లాంటు, నీలాంచల్ ఇస్పాటు నిగం లిమిటెడ్, వి.ఐ.ఎస్.ఎ. స్టీల్, మెస్కో స్టీల్, టాటా స్టీల్. అదనంగా 7 స్టీలు ప్లాంట్లు ఉతపత్తికి సిద్ధంగా ఉన్నాయి.
మారుప్రోలువారిపాలెం లో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. పబ్లిక్ ఫోన్ ఆఫీసు ఉంది. లాండ్ లైన్ టెలిఫోన్, మొబైల్ ఫోన్ గ్రామానికి 5 కి.మీ. లోపు దూరంలో ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, ఆటో సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి. రైల్వే స్టేషన్ గ్రామానికి 5 నుండి 10 కి.మీ. దూరంలో ఉంది. ట్రాక్టరు సౌకర్యం గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 కి.మీ. లోపు దూరంలో ఉంది. జాతీయ రహదారి గ్రామం నుండి 5 నుండి 10 కి.మీ. దూరంలో ఉంది. రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మారుప్రోలువారిపాలెం లో ఉన్న రెండు ప్రాథమిక ఆరోగ్య ఉప కేంద్రాల్లో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు.
డిస్పెన్సరీ గ్రామం నుండి 5 కి.మీ. లోపు దూరంలో ఉంది. అలోపతి ఆసుపత్రి, ప్రత్యామ్నాయ ఔషధ ఆసుపత్రి గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాలలు నాలుగు, ప్రైవేటు ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.
సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల బాపట్లలో ఉన్నాయి. సమీప వైద్య కళాశాల గుంటూరులోను, మేనేజిమెంటు కళాశాల, పాలీటెక్నిక్‌లు బాపట్లలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం బాపట్లలోను, దివ్యాంగుల ప్రత్యేక పాఠశాల గుంటూరు లోనూ ఉన్నాయి.
మీర్ ఉస్మాన్ అలీ ఖాన్ పాలనకాలంలో హైదరాబాదు సంస్థానంలో హైదరాబాదు కంపెనీల చట్టం నెం.4 1320 ఫస్లీ ప్రకారం 1930 నవంబరు 10న నిజాం ఫర్మానుతో సార్వత్రిక కంపెనీగా నమోదైంది. కంపెనీకి హైదరాబాదు సంస్థానంలో వ్యాపారం కొనసాగించే వీలు ఫర్మాను కల్పించింది. ప్రారంభమైన రెండేళ్ళలోనే కంపెనీలో సింహభాగాన్ని బ్రిటీషు అమెరికన్ టొబాకో కంపెనీ కొనేసి, వజీర్ సుల్తాన్ వారసులకు కేవలం ఐదు శాతం వాటాను మాత్రమే మిగిల్చింది. తత్ఫలితంగా కంపెనీ పేరు వజీర్ సుల్తాన్ టొబాకో కంపెనీగా మారింది. 1970వ దశకపు తొలినాళ్లలో భారత ప్రభుత్వం ఫారిన్ ఎక్స్ఛేంజ్ రెగ్యులేషన్ చట్టం క్రిందకు వచ్చే కంపెనీలన్నింటికీ, తమ కంపెనీలలో విదేశీ వాటా 40 శాతం లోపు తగ్గించుకోవాలని ఆదేశించింది. తదనంతరం విఎస్‌టిలో బ్రిటీషు అమెరికన్ టొబాకో కంపెనీ వాటా 32.6 శాతానికి పడిపోయింది.
విఎస్‌టి పరిశ్రమలు లిమిటెడ్, హైదరాబాదు కేంద్రంగా ఉన్న ఒక సార్వత్రిక కాంగ్లామరేట్ కంపెనీ. ఈ కంపెనీ సిగరెట్లను ఉత్పత్తి చేసి, సరఫరా చేస్తుంది.
కంపెనీ యొక్క నమోదు చేయబడిన కార్యాలయం హైదరాబాదులో ఉంది. వజీర్ సుల్తాన్ టొబాకో కంపెనీగా ప్రారంభమైన ఈ కంపెనీ విఎస్‌టిగా వ్యవహరించబడుతుంది. ఈ కంపెనీకి యునైటెడ్ కింగ్డమ్కు చెందిన బ్రిటీషు అమెరికన్ టొబాకో సంస్థతో సహకార ఒప్పందం ఉండేది. 1983లో పూర్తిగా స్వతంత్ర కంపెనీగా రూపొంది, విఎస్‌టి పరిశ్రమలు లిమిటెడ్‌గా నమోదయ్యింది.
విఎస్‌టి అనేక బ్రాండు పేర్లతో సిగరెట్లను ఉత్పత్తి చేసి, సరఫరా చేస్తుంది. వీటిలో ఛార్మ్స్, చార్‌మినార్, గోల్డ్ సిగరెట్ బ్రాండ్లు ముఖ్యమైనవి. హైదరాబాదు ముఖ్యకేంద్రగా పనిచేస్తున్న ఈ కంపెనీ భారతదేశంలోనే మూడవ అతిపెద్ద సిగరెట్ల ఉత్పత్తిదారు.
1979లో హాల్‌మార్క్ టొబాకో కంపెనీని కొని, తన ఉత్పాదక, విక్రయాల సబ్సిడరీగా మార్చింది. 1983 ఏప్రిల్ 30న కంపెనీ పేరును ప్రస్తుతమున్న విఎస్‌టి పరిశ్రమలు లిమిటెడ్‌గా మార్చుకొన్నది. అతి పెద్ద ఆధునీకరణ ప్రయత్నంలో భాగంగా 1988లో ఉత్పాదక సాంకేతికత ఆధునీకరించడానికి ప్రాన్స్ నుండి దిగుమతి చేసుకున్న హైస్పీడ్ ప్రిసెషన్ లోగా మాక్స్ సిగరెట్ యంత్రాలను స్థాపించింది. యునైటెడ్ కింగ్డమ్ కు చెందిన బ్రిటీష్ అమెరికన్ టొబాకో కంపెనీ, విఎస్‌టి పరిశ్రమల యొక్క అతిపెద్ద వాటాదారు.
వజీర్ సుల్తాన్ & సన్స్ కంపెనీ వజీర్ సుల్తాన్ 1916లో హైదరాబాదులోని ప్రస్తుత విఠల్‌వాడీ ప్రాంతంలో ప్రారంభించాడు. వజీర్ సుల్తాన్ 1923 జూన్ 12న మరణించాడు. ఆయనకు ఏడుగురు కొడుకులు, ముగ్గురు కూతుళ్లు. వజీర్ సుల్తాన్ వారసులు కంపెనీని 1930లో సార్వత్రికం చేసి, కంపెనీగా హైదరాబాదులో నమోదుచేశారు. పెద్దకొడుకు మహమ్మద్ సుల్తాన్ విఎస్‌టి పరిశ్రమలకు తొలి ఛైర్మన్‌గా ఉన్నాడు.
ఆ తరువాత భారతీయ కంపెనీల చట్టం 1956 క్రిందకి వచ్చింది. విఎస్‌టి యొక్క నమోదైన కార్యాలయం హైదరాబాదులోని ఆజమాబాదులో ఉంది.
అలంపుళా ఆగస్టు రెండవ శనివారం నాడు స్నేక్ బోట్ రేస్ నిర్వహించబడుతుంటాయి. 1952లో నెహ్రూ ట్రోఫీ పేతుతో ఈ క్రీడలు ప్రారంభం అయ్యాయి. ఒక్కోబోటులో 100 మంది వరకు క్రీడాకారులు వేగంగా తెడ్లు వేస్తూ బోట్లను గాలిలో దూసుకువెళ్ళేలా నడుపితుంటారు. ఈ క్రీడలు పర్యాటకులు, ప్రాంతీయ వాసులలో ఆదరణ పొందాయి.అలంపుళా బ్యాక్ వాటర్‌లో బోటు క్రూసీలో ప్రయాణిస్తున్న సమయంలో పర్యాటకులు అద్భుతమైన అనుభూతిని పొందుతుంటారు. మార్గమద్యంలో టాడీ టాపింగ్, చేపలు పట్టడం, కోయిర్ తయారీ, పోక తోటలు చూస్తూ ప్రయాణం చెయ్యడం చక్కని అనుభూతిని ఇస్తుంది. పలు సంవత్సరాలుగా ఈ వాతావరణంలో మార్పు రాకపోవడం ప్రత్యేకత. ఆలప్పుళ ఆధునిక ఆకర్షణలలో ప్రధానమైనది ఇక్కడ అనేక కళాఖాండాలు ప్రదర్శినబడుతున్నాయి. ఆధునిక కోయిర్ సస్థ నిర్మాణశిల్పి రెవి కరుణాకరన్ నిర్వహిస్తున్న ఈ మ్యూజియంలో మూడుతరాల నుండి సేకరించిన అద్భుత కళాఖండాలు చోటు చేసుకున్నాయి. ఆయన ప్రస్తుతం రాష్ట్రంలో 5,00,000 మందికి ఉపాధి కల్పిచాడు. అలపుళా జిల్లా కేంద్రం పలు కాలువలతో ఉండి సౌందర్యంతో అలరారుతుంటుంది. బ్యాక్వాటర్, పలు మడుగులతో నిండి ఉన్న ఈ పట్టణం " వెనిస్ ఆఫ్ ది ఈస్ట్ "గా లార్డ్ కర్జన్ వర్ణించాడు.
ఈ ప్రాంతం లోకి అడుగిడడం ద్వారా ప్రకృతి అందాలని ఆస్వాదించేందుకు, లౌకిక అలౌకిక అనుభవాలని సొంతం చేసుకునేందుకు ఆహ్వానం అందుకున్నట్టు చెప్పుకోవచ్చు. దేవుని సందర్శన ద్వారా ఆధ్యాత్మిక అనుభవాలని విస్తరింపచేసే ఆలోచన కలిగిన పర్యాటకులకు ఈ ప్రాంతం ఎంతమాత్రం నిరుత్సాహపరచదు. అమ్బలపుజ్హ, శ్రీ కృష్ణ టెంపుల్‌, ముల్లక్కల్‌ రాజేశ్వరి ఆలయం, చేట్టికులంగర భగవతి టెంపుల్‌, మన్నరసల శ్రీ నాగరాజా టెంపుల్‌ , ఎదతు చర్‌‌చ, సెయింట్‌ ఆండ్రూస్‌ చర్‌‌చ, సెయింట్‌ సెబాస్టియన్‌‌స చర్‌‌చ, చంపకులం చర్‌‌చ వంటి ప్రాచుర్యం పొందిన వివిధ ఆధ్యాత్మిక కేంద్రాలు ఈ ప్రాంతంలో ఉన్నాయి. దక్షిణ భారత దేశంలో క్రైస్తవమత విస్తరణ కై సెయింట్‌ థామస్‌ సందర్శించిన ప్రదేశాలలో అలెప్పి ఒకటి. బౌద్దమతం రాకతో మిగిలిన వాటిని సంరక్షించే కేరళ ప్రయత్నాన్ని మెచ్చుకొనక ఆగలేము. బుద్దుడి కాలం నుండే ఈ మతం కేరళలో తన ప్రభావాన్ని వ్యాప్తి చేయడం ప్రారంభించింది. ఈ మతం యొక్క గత వైభావాలకి సంబంధించినవి ఏమీ కనుపడక పోయినా అలెప్పి నగరంలో జాగ్రత్తగా సంరక్షింపబడుతున్న బుద్ధుడి విగ్రహం నుండి కొంత మేరకు సంగ్రహావలోకనం చేసుకోవచ్చు.
చేర సామ్రాజ్య రాజకుటింబీకులు పలువురు కుట్టనాడుకు చెందిన వారని అందుకనే వారిని కుట్టువన్ అని పేర్కొనేవారని భావిస్తున్నారు. ప్రద్థుతం ఈ ప్రాంతంలో ఉన్న చేర సంప్రదాయపు నిర్మాణాలు, శిలాశాసనాలు, స్మారకచిహ్నాలు, ఆలయాలు, గుహలు అందుకు సాక్ష్యంగా నిలిచాయి. అంతేకాక ఉన్నునీలి సందేశం సాహిత్యంలో కూడా దీని ప్రస్తావన ఉంది.
ఆ కాలంలో ప్రఖ్యాతి చెందిన సాహిత్యంలో చెంగనూరు వ్యాకరణ పండితుడు వ్రాసిన " ఆశ్చర్యచూడామణి " గ్రంథం ఒకటని భావిస్తున్నారు. చంపాకేశరి సామ్రాజ్యం ఉన్నతస్థితిలో ఉన్న సమయంలో ఈ ప్రాంతవాసి కవి, పండితుడైన పూరాడం తిరునాళ్ దేవనారాయణ " వేదాంత రత్నమాల " అనే పేరుతో మొదటిసారిగా భగవద్గీతకు భాష్యం రాశాడు. అదే సమయంలో అంబలపుళా కృష్ణా ఆలయం నిర్మితమైనదని ఆ ఆలయంలో ప్రధాన దైవందా శ్రీకృషుడు కొలువై ఉన్నాడని భావిస్తున్నారు. మేలదూరు నారాయణ భట్టాతిరి, నీలకాంత దీక్షితర్, కుమరన్ నంబూతిరి చెంపాకేసరి దర్భారులోని ప్రముఖ కవులుగానూ, రాజవిశ్వాసులుగా ఖ్యాతికెక్కారు.
అలెప్పిలో ప్రతి సంవత్సరం నిర్వహించబడే నెహ్రు ట్రోఫీ బోట్‌ రేస్‌కి వివిధ ప్రాంతాలలో ఉన్న ఎన్నో బోటు క్లబ్‌‌స నుండి పాల్గొనడానికి ఉత్సాహం చూపిస్తారు. భారత తొలి ప్రధాని జవహర్‌ లాల్‌ నెహ్రు ఈ ప్రాంతాన్ని సందర్శించినప్పుడు గెలుపొందిన జట్టుకి రోలింగ్‌ ట్రోఫీని బహుకరించే పద్దతిని ప్రారంభించారు. బోటు ప్రయాణంలో అమితమైన ఆనందాన్ని పొందిన నె్ర„హూ, వారి కృషిని గుర్తించేందుకు ఈ పోటీలని ప్రారంభించారు. మొదటగా నిలిచిన జట్టు శక్తి యుక్తులని ప్రోత్సహిస్తూ ఈ ట్రోఫీని అందచేస్తారు. ఈ పోటీలు ప్రారంభమై అరవై సంవత్సరాలు కావస్తున్నా ఇప్పటికీ అదే ఉత్సాహం కొనసాగుతోంది. ప్రశాంతమైన నీళ్ళని ఉత్తేజపరిచి, ఆనందోత్సాహాలతో నగరాన్ని చుట్టుముట్టే ఈ పోటీలు ప్రతి సంవత్సరం ఆగష్టు నెలలో రెండో శనివారం జరుగుతాయి. జూన్‌ జూలైలలో నమోదయ్యే భారీ వర్ష పాతాలు ముగియడం వల్ల ఈ సమయంలోనే కేరళలోని అలెప్పీని సందర్శించేందుకు ఉత్తమం.
సల్లాపమొనర్చు సరస్సులతో.విశ్రాంతిని అందించే ప్రశాంతమైన ప్రదేశం కావడం వల్ల అలెప్పికి 'వెనిస్‌ అఫ్‌ ది ఈస్ట్' అనే పేరు సరిగ్గా సరిపోతుంది. పర్యాటకులను మంత్రముగ్ధుల్ని చేసే బ్యాక్‌ వాటర్‌‌స అందాలు, ఆకుపచ్చని తివాచీలా కనిపించే ప్రకృతిలోని పచ్చదనం, తాటి చెట్ల మధ్యలో వంపులు తిరిగే కాలువలు పర్యాటకులలో ఉన్న సృజనాత్మకతని బయటకి తీసి వారి ఉహాశక్తి లోని విభిన్న కోణాలను ఉత్తేజపరుస్తాయి. కేరళ ప్రణాళికలో మొదటి పట్టణమైన అలిప్పి జలమార్గాలలో పర్యాటకుల ప్రయాణించే సౌకర్యాలతో అందంగా ఆశ్చర్యచకితుల్ని చేసే విధంగా రూపుదిద్దుకుంది. అద్భుతమైన బ్యాక్‌ వాటర్‌‌స సౌందర్యాన్ని, ఆశ్చర్యచకితుల్ని చేసే ప్రకృతి వైభవాన్ని పర్యాటకులు మనస్పూర్తిగా అభినందిస్తారు. బీచ్‌లు, సరస్సులు , ఎన్నో గొప్ప ప్రశంసలు అందుకున్న హౌస్‌ బోటులు పర్యాటకులని విశేషంగా అలరిస్తాయి.
ఆలప్పుళ భారతదేశం మధ్య కేరళ లోని ఆలప్పుళ జిల్లా లోని పట్టణం. ఇదే ఆలప్పుళ జిల్లా కేంద్రం. దీనికి అల్లెప్పి అనే మరో పేరు కూడా ఈ పట్టణానికి ఉంది. ఇది కేరళలో పూర్తి స్థాయిలో ప్రణాళికా బద్ధంగా రూపొందించబడిన పట్టణం. ఇక్కడి లైట్ హౌస్ కూడా ఎంతో ప్రత్యేకమయినది. 2001 జనాభా లెక్కల ప్రకారం ఇది కేరళలో ఆరవ అతిపెద్ద పట్టణం, దీని జనాభా లక్షా డెబ్బైఏడు వేల ఇరవై తొమ్మిది. ఈ పట్టణంలో అందమయిన కాలువ లు, ఉప్పుటేఱు, సముద్ర తీర ప్రాంతం, బీచ్, ఉప్పునీటి సరస్సులు ఉన్నాయి. లార్డ్ కర్జన్ ఈ ప్రాంతాన్ని వెనిస్ ఆఫ్ ది ఈస్ట్ అని కొనియాడాడు. మలయాళం ఇక్కడి ముఖ్య భాష. హిందీ, ఆంగ్లం, అరవం కూడా విస్తృతంగా మాట్లాడతారు.
దేశస్వాతంత్ర్య సనరంలో అలపుళా ప్రముఖపాత్ర వహించింది. 1925లో టి.కె మహాదేవన్ నాయకత్వంలో అంటరానితనం నిర్మూలన కొరకు మొదటిసారిగా ఉద్యమం జరిగింది. ఫలితంగా ప్రత్యేకంగా శ్రీ కృష్ణ స్వామి ఆలయంలోకి హిందూ మతంలోని అన్ని కులాలవారికి ప్రవేశం లభించింది. 1932లో ఈ జిల్లాలో "నివార్తన " ఉద్యమం జరిగింది.1938లో అలంపుళాలో జరిగిన రాజకీయపరమైన సమ్మె కేరళ రాష్ట్రంలో మొదటిదని గుర్తింపు పొందింది.
అలంపుళా జిల్లాలో ప్రధాన పండుగలలో చెట్టికులంగర భరణి ఒకటి. కేరళా ప్రధానాలయాలలో ఒకటైన చెట్టికులంగర భగవతి ఆలయం మేవెలిక్కరకు 4 కి.మీ దూరంలో ఉంది. ఈ మందిరంలో ప్రధానదైవం భగవతి. ఈ పండుగ ఫిబ్రవరి/మార్చ్ మాసంలో భరణి నక్షత్రం రోజున జరుపుకుంటారు. ఈ పండుగలో " కుదియాట్టం " , " కెట్టుకళచ" అనే కార్యక్రమాలు నిర్వహించబడతాయి. పండుగ సందర్భంగా యువకులు ఉపాసన స్వీకరించడమే కుదియాట్టం అంటారు. ఈ సమయంలో యువకులు ఆనందపారవశ్యంతో సంగీతం పాడుతూ డ్రమ్ములను వాయిస్తూ అలంకృత గొడుగులతో నృత్యాలు చేస్తుంటారు.
ఆలెప్పీ భారతదేశం లోని పర్యాటక కేంద్రాల్లో ముఖ్యమయినది. ఇక్కడి ఉప్పుటేరులు ఒక రమణీయ అనుభూతిని కలిగిస్తాయి, ఇవే ఇక్కడి ముఖ్య ఆకర్షణ. హౌస్ బోట్ మరో ఆకర్షణ. కేరళ ఉత్తరాన కుమరకోం, కొచ్చిన్ను దక్షిణాన ఉన్న క్విలాన్కి కలిపే కయ్యకు ఆలెప్పీ కేంద్రంగా ఉంది. ప్రతీ సంవత్సరం జరిగే నెహ్రూ ట్రాఫీ బోట్ రేస్ కు ఆలప్పుళ లోని పున్నమాడ చెరువు వేదిక అవుతుంది. ఈ పడవల పందెం ప్రతీ సంవత్సరం ఆగస్టు రెండో శనివారం జరుగుతుంది. డిసెంబరులో పది రోజులపాటూ జరిగే ములక్కల్ చిరప్ కూడా మరో ప్రత్యేక ఆకర్షణ.
మహారాజా మార్తాండవర్మ ఆధునిక ట్రావంకోర్ రూపకర్తగా భావిస్తున్నారు. మహారాజా మార్తాండవర్మ జిల్లా భూభాగంలో అభివృద్ధిని సాధించడంలో ప్రముఖపాత్ర వహించాడు. మార్తాండవర్మ రాష్ట్రంలో సంరక్షిత స్మారకచిహ్నాలలో ఒకటైన కృష్ణరాయపురం రాజ భవనం నిర్మించబడిందని భావిస్తున్నారు. ఈ సమయంలో రాజసభలో స్థానం పొందిన గొప్పకవి కుంజన్ నంబియార్ ఆధునిక అలెప్పిని రూపొందించడంలో ప్రముఖపాత్ర వహించాడని విశ్వసిస్తున్నారు. ట్రావంకోర్ సంస్థానంలో అలపుళా నౌకాశ్రయ పట్టణంగా రూపొందించబడింది.
ముల్లచ్కల్ ఆలయంలో " చిరప్పు మహోత్సవం " వైభవోపేతంగా నిర్వహించబడుతుంది. ఈ ఉత్సవసమయంలో క్రిస్మస్ పండుగ కూడా వస్తుంది. ఈ సమయంలో అలంపుళా పట్టణం మరింతశోభాయమానం ఔతుంది. వీధులంతా చిన్న చిన్న వ్యాపారాలు, వినోదాలు, ప్రదర్శనలు, గారడీవిన్యాసాలతో నిండి ఉత్సాహభరితంగా ఉంట్జుంది. ఈ మాసమంతా వీధులు జనసమ్మర్ధం అధికంగా ఉంటుంది. ఈ ఉత్సవంలో శివేలి పేరుతో చండ, పనచవాద్యాం సంగీతంతో అలకరించిన 9 ఏనుగు దంతాలను ప్రదర్శిస్తారు.
17వ శతాబ్దంలో పోర్చుగీసు వారి ప్రభావం తగ్గి డచ్చి వారి ఆధిక్యం అధికమైంది. కొక్కమంగళంలో చర్చి స్థాపించబడింది. సెయింట్ థామస్ స్థాపించిన 7 చర్చిలలో ఇది ఒకటి. 18వ శతబ్ధంలో చర్చి మిషనరీ సొసైటీ 1818లో అలపుళా ప్రాంతంలో నిర్మించిన సుందరమైన సి.ఎస్.ఐ చర్చి ఈ కోవకు చెందిన చర్చిలలో మొదటిదని భావిస్తున్నారు. మునుపటి ట్రివెంకోర్ సంస్థానంలో
అలెపిలో నిర్వహించబడే " స్నేక్ బోట్ రేస్ " గుర్తింపు పొందిన సప్రదాయం సంఘటనలలో ఒకటి. అద్భుతమైన ఈ సంప్రదాయ క్రీడలు ఆగస్టు, అక్టోబరు మాసాలలో నిర్వహిస్తారు. ఈ క్రీడలకొరకు 120 అశ్వశక్తి కలిగిన పొడవైన పలుచని సన్నని బోట్లను ఉపయోగిస్తారు. స్నేక్ బోట్ రేస్‌లలో ప్రఖ్యాతి చెందినది " నెహ్రూ ట్రాఫీ బోట్ రేస్ ".చిమ్మీన్ చలనచిత్రం ఆలంపళాలోని 2 గ్రామాలలో జరిగింది. చిత్రం ప్రారంభంలో ఈ రెండు గ్రామాలకు ధన్యవాదాలు తెలిపారు. .
ఆలెప్పీలో కొబ్బరిపీచు ఉత్పాదనలు ముఖ్యమయిన పరిశ్రమ. కాయిర్ ఇండస్ట్రీ ఆక్ట్, 1955ను అనుసరించి కేంద్ర ప్రభుత్వం కాయిర్ బోర్డ్ ను ఇక్కడ స్థాపించింది. కలవూరులో మరొక కాయిర్ రీసెర్చ్ సంస్థానం ఉంది. కేరళ రాష్ట్రంలోని పలు ప్రాంతాలకు ఆళపుళా జలమార్గాల ద్వారా అనుసంధానమై ఉంది. ప్రముఖ పర్యాటక గమ్యాలలో ఒకటైన కుమరహోంకు కూడా ఆలప్పుళ నుండి జలమార్గం ఉంది.
నాగారాజాలయంలో అక్టోబరు/నవంబరు మాసాలలో బ్రహ్మాండమైన ఉత్సవం నిర్వహించబడుతుంది. ఈ ఆలయంలో నిర్వహించబడే మరొక ఉత్సవం తైపూయన్ కావడి ఉత్సవం. డిసెంబరు మాసంలో కిడంగం - పరంపు ఆలయంలో ప్రఖ్యాత చందనకుడం ఉత్సవం నిర్వహించబడుతుంది. అలంపుళాలోని కోట్టంకులంగర ఆలయంలో ఉన్న ప్రధాన దైవాలకు ఫిబ్రవరి, మార్చి మాసంలో రెండు ఉత్సవాలు నిర్వహించబడతాయి.
బలరామవర్మ పాలనాకాలంలో వేలు తంపి దేవల పట్టణం, నౌకాశ్రయం అభివృద్ధి కొరకు కృషిచేసాడు. ఆయన పతిరమనల్ ద్వీపం అంతటా కొబ్బరి చెట్ల పెంపకం, విశాలమైన ప్రదేశంలో వరిపంట సాగు చేపట్టాడు. అలంపుళా అభివృద్ధిలో వేలుతంపి దేలవ కృషి చరిత్రలో నిలిచింది. 19వ శతాబ్దంలో జిల్లాలోని అన్ని రంగాలలో అభివృద్ధి కొనసాగుంది.
ఇతర ఆకర్షణలు ఆలెప్పీ బీచ్, అంబలప్పుళ శ్రీకృష్ణాలయం, మన్నరసాల దేవాలయం, చెట్టికులంగార దేవీ ఆలయం, హరిపాద సుబ్రహ్మణ్య స్వామి ఆలయం, ములక్కల్ దేవాలయం, ఎడాతువ చర్చ్, ఆలెప్పీ సీఎస్ఐక్రైస్ట్ చర్చ్ , చంబకుళం వాళియపళ్ళి అంబలప్పుళ పాయసం ఇక్కడి ప్రసిద్ధ తీపివంటకం.
ఆలప్పుళ పట్టణం 18వ శతాబ్దంలో రాజా కేశవదాస్ చేత నిర్మించబడిందని భావిస్తున్నారు. సంగకాలం నుండి కుట్టనాడు కేరళ రాష్ట్రానికి ఆహారప్రదాత అని గుర్తింపు పొందింది. అలపుళాకు రోమ్, గ్రీకు దేశాలతో క్రీ.పూ నుండి మద్యయుగం వరకు వ్యాపార సంబంధాలు ఉన్నాయని భావిస్తున్నారు.
నీలగిరి కొండలలో స్థిరపడిన ప్రజల చరిత్ర అనేక శతాబ్దాలు నుండి ఉంది.దీనికి నీలగిరి అనే పేరు నీలి మబ్బులు ఈ కొండలను తరుచూ విస్తృతంగా ఆవరించుటవల్లగానీ, స్ట్రోబిలాంథెస్ పుష్పం లేదా ఆ ప్రాంతాన్ని చుట్టుముట్టిన పొగమంచు కారణంగా ఈ పేరు పెట్టబడి ఉండవచ్చు. ఈ ప్రాంతాన్ని తోడా, కోట, కురుంబ, ఇరుల, బడగాస్‌కు చెందిన ఆదివాసీ ప్రజలు చాలా కాలంగా ఆక్రమించారు. ప్రత్యేకించి బలహీన గిరిజన సమూహాలు పివిటిజిలు, గిరిజన జిల్లాలోని ఆధిపత్య భూ యజమానులు. జిల్లాకు పశ్చిమాన ఉన్న దిగువ వాయనాడ్ పీఠభూమిలో కట్టునైక, పానియా అనే విభిన్న గిరిజన జనాభా ఉంది. సంస్కృతి, భాష, జన్యు పూర్వీకులలో సారూప్యత కలిగిన తోడలు, కోటలు మధ్య జిల్లాకు సెంట్రీలుగా నీలగిరి పీఠభూమి అంచులలో స్థిరపడ్డారు.బ్రిటీష్ ప్రభావంతో వారు కూరగాయలను పండించారు.తరువాత టీ తోటలు పెంపకం సాగుచేయటానికి మారారు.
నీలగిరి జిల్లా బంగారు సహజ గనులకు ప్రసిద్ధి చెందింది. ఇది పొరుగు రాష్ట్రాలైన కర్ణాటక, కేరళలో కూడా విస్తరించి ఉన్న నీలగిరి బయోస్పియర్ రిజర్వ్‌లోని ఇతర ప్రాంతాలలో కూడా కనిపిస్తుంది. 2009 ఆగస్టులో ఇన్‌స్టిట్యూట్ ఫర్ ఫైనాన్షియల్ మేనేజ్‌మెంట్ అండ్ రీసెర్చ్ రూపొందించిన తమిళనాడులోని సమగ్ర ఆర్థిక పర్యావరణ సూచిక ర్యాంకింగ్ జిల్లాల్లో నీలగిరి జిల్లా మొదటి స్థానంలో నిలిచింది. జిల్లాలో టీ, కాఫీ తోటలు దాని ఆర్థిక వ్యవస్థకు ముఖ్యమైనవి.నీలగిరి జిల్లాలో అన్ని రకాల సింగిల్ యూజ్ ప్లాస్టిక్‌లు నిషేధించబడ్డాయి: ఇది తమిళనాడులో మొదటి ప్లాస్టిక్ రహిత జిల్లా
నీలగిరి జిల్లా, దక్షిణ భారతదేశం, తమిళనాడు రాష్ట్రంలోని జిల్లాలలో ఇది ఒకటి. నీలగిరి అనేది తమిళనాడు, కర్ణాటక, కేరళ రాష్ట్రాల మధ్య సరిహద్దుల్లో విస్తరించి ఉన్న పర్వతాల శ్రేణికి పెట్టిన పేరు. నీలగిరి కొండలు పశ్చిమ కనుమలుగా అని పిలువబడే పెద్ద పర్వత శ్రేణిలో భాగం. వాటిలో ఎత్తైన ప్రదేశం దొడ్డబెట్ట పర్వతం, దాని ఎత్తు 2,637 మీటర్లు ఎత్తు ఉంది. జిల్లా ప్రధానంగా నీలగిరి పర్వతాల పరిధిలో ఉంది. పరిపాలనా ప్రధాన కార్యాలయం ఊటీ లో ఉంది.
నీలగిరి ప్రాంతం ఒక రాష్ట్రం లేదా అది ఏ పురాతన రాజ్యం లేదా సామ్రాజ్యంలో భాగమని ఇంతవరకు ఎక్కడా చారిత్రక ఆధారాలు లేవు. ఇది ఎప్పటినుంచో గిరిజనుల భూమిగా కనిపిస్తుంది. తోడా పీఠభూమిలో చాలా వరకు చిన్న కుగ్రామాలు కలిగి ఉన్నాయి. తోడాకు దిగువ వైనాడ్ పీఠభూమి, సమీపంలోని బిలిగిరిరంగ కొండలలో కొన్ని కుగ్రామాలు మాత్రమే ఉన్నాయి. 21వ శతాబ్దం ప్రారంభం నుండి, బడగాల సంఖ్య దాదాపు 1,35,000 ఉన్నారు.
నీలగిరి జిల్లా 1868 నుండి ప్రభుత్వం నియమించిన కలెక్టర్ నేతృత్వంలో పరిపాలన సాగుతుంది.జిల్లా మొదటి పరిపాలనా నిర్వహకుడు జేమ్స్ డబ్ల్యు. బ్రీక్స్, అతను ఆ సమయంలో కమిషనర్ అని వ్యవహరించారు. అప్పటి నుంచి ఇప్పటి వరకు 100 మందికి పైగా ఈ పదవిలో ఉన్నారు. జిల్లాలోని అన్ని ప్రభుత్వ శాఖలపై పర్యవేక్షించే అధికారం కలిగిఉంటారు.
జిల్లాకు పశ్చిమాన కేరళలోని మలప్పురం జిల్లా, దక్షిణాన కోయంబత్తూర్, పాలక్కాడ్, తూర్పున ఈరోడ్, ఉత్తరాన కర్ణాటకలోని చామరాజ్‌నగర్ జిల్లా, కేరళలోని వాయనాడ్ జిల్లా సరిహద్దులుగా ఉన్నాయి. ఇది తమిళనాడు, కేరళ, కర్ణాటక అనే మూడు రాష్ట్రాల కూడలిలో ఉన్నందున, జిల్లాలో గణనీయమైన మలయాళీ, కన్నడిగ జనాభా నివసిస్తున్నారు.
వీటిని ఉదగమండలం, కూనూరు, కోటగిరి, గూడలూరు అనే నాలుగు పంచాయతీ యూనియన్లుగా విభజించారు.జిల్లాలో ఊటీ, కూనూర్, గూడలూర్, నెల్లియాలం అనే నాలుగు పురపాలక సంఘాలు వెల్లింగ్టన్ కంటోన్మెంట్, అరువంకాడు అనే రెండు టౌన్‌షిప్ లు ఉన్నాయి.
మొత్తం నీలగిరి పీఠభూమి, పశ్చిమ, తూర్పు కనుమల మీదుగా మైదానాల పైన ఉన్న అన్ని కొండ ప్రాంతాలు, మైసూర్ పీఠభూమి కన్నడ మాట్లాడే ప్రాంతం కిందకు వచ్చాయి.
జిల్లాలో ఉదగమండలం , కుందా, కూనూర్, కోటగిరి, గూడలూర్, పందలూరు అనే ఆరు తాలూకాలు, 56 రెవెన్యూ గ్రామాలు, 15 రెవెన్యూ ఫిర్కాలు ఉన్నాయి.
ఊదకమండలం, కూనూరు, గూడలూరు అనే మూడు రెవెన్యూ డివిజన్లు ఉన్నాయి. స్థానిక సమస్యల కోసం, నీలగిరిలో 35 గ్రామ పంచాయతీలు, 11 పట్టణ పంచాయతీలు కూడా ఉన్నాయి.
మనదేశంలో 20వ శతాబ్దపు చివరి దశకం వరకూ న్యాయవిద్యను సాంప్రదాయబద్ధమైన విశ్వవిద్యాలయాలలో ఇతర డిగ్రీ కోర్సులవలె నేర్పించేవారు. ఈ విశ్వవిద్యాలయాలు బార్ కౌన్సిల్ ఆఫ్ ఇండియా సూచించిన పాఠ్యాంశాలను బోధించేవారు కానీ ఈ కోర్సులపై అజమాయిషీ యూనివర్సిటీ గ్రాంట్స్ కమీషన్‌కు ఉండేది. దానితో బార్ కౌన్సిల్‌కు న్యాయవిద్యపై సంస్కరణలు తీసుకురావడానికి అవకాశం ఉండేది కాదు. 1984లో బార్ కౌన్సిల్ న్యాయవిద్యను నవీకరించడానికి "న్యాయ విద్యా కమిటీ"ని ఏర్పాటు చేసింది. ఆ కమిటీ సిఫారసుల్లో ముఖ్యమైనది న్యాయ సంబంధ విద్యకోసం ప్రత్యేక సంస్థలను ఏర్పాటు చేయటం. న్యాయవాద వృత్తి నైపుణ్యాన్ని పెంపొందించడం, వైద్య, ఇంజనీరింగు విద్యలవలే ఆకర్షణీయమైన విద్యగా న్యాయవిద్యను రూపొందించడం వంటివి ఆ కమిటీ సిఫారసు చేసింది.
జాతీయ న్యాయ విశ్వవిద్యాలయాలు లేదా జాతీయ న్యాయపాఠశాలలు భారతదేశంలో బార్ కౌన్సిల్ ఆఫ్ ఇండియా అభీష్టం మేరకు న్యాయవిద్యపై వచ్చిన సంస్కరణల మూలంగా ఏర్పాటయిన విద్యా సంస్థలు. భారత ప్రభుత్వంచే ఏర్పాటు చేయబడిన ఈ విద్యాసంస్థలను బార్ కౌన్సిల్ ఆఫ్ ఇండియా, కేంద్ర న్యాయవ్యవహారాల మంత్రిత్వశాఖ నియంత్రిస్తున్నాయి. మొదటి జాతీయ న్యాయ విశ్వవిద్యాయం బెంగళూరులోని నేషనల్ లా స్కూల్ ఆఫ్ ఇండియా యూనివర్సిటీ 1988లో ప్రారంభమయ్యింది. అప్పటి నుండి ప్రతి రాష్ట్రంలోను ఒక జాతీయ న్యాయ విశ్వవిద్యాలయాన్ని నెలకొల్పారు. ఈ విద్యాసంస్థలు ఉన్నత ప్రమాణాలతో నడుస్తున్నాయి.
అంతవరకు ఉన్న న్యాయవిద్యకు భిన్నంగా స్వయంప్రతిపత్తి కలిగిన న్యాయపాఠశాలల ఏర్పాటుకు ప్రతిపాదనలు చేయబడ్డాయి. ఐదు సంవత్సరాల డిగ్రీ కోర్సు, న్యాయవిద్యతో పాటు బి.ఎ., బి.ఎస్.సి, బి.కామ్‌, బి.బి.ఎ. వంటి వాటిని కలిపి ఇంటిగ్రేటెడ్ డ్యూయల్ డిగ్రీ కోర్సు వంటివి ప్రవేశపెట్టారు. న్యాయకళాశాలలకు జాతీయ హోదా కల్పించారు. ఈ విద్యాసంస్థలలో భారత ప్రధాన న్యాయమూర్తి, హైకోర్టు న్యాయమూర్తులు వంటి వారిని విజిటింగ్ ప్రొఫెసర్లుగా, కొన్ని సందర్భాలలో ఉపకులపతులుగా సమాయత్త పరిచి ఈ విద్యాసంస్థల స్థాయిని పెంచారు.
ప్రభుత్వ, ప్రైవేట్ పాఠశాలలు కలిపి బుద్గం జిల్లాలో 98 పాఠశాలలు ఉన్నాయి. వీటిలో 33 హైస్కూల్సు ఉన్నాయి. బుద్గం జిల్లాలోని పల్లార్ గ్రామంలో ఒక ప్రభుత్వ డిగ్రీకాలేజ్ ఉంది.1990 నుండి బుద్గంలో అక్షరాస్యత అభివృద్ధికి పాటుబడిన పాఠశాలలలో ప్రధానమైనది ఆర్.ఎం.పి స్కూల్. ఈ పాఠశాల విద్యార్థులు ఐ.ఎ.ఎస్ ఆఫీసర్లు, డాక్టర్లు, ఇంజనీర్లు, పాత్రికేయులు, లాయర్లు, విజయవంతమైన వ్యాపాలుగా గుర్తింపు పొందారు. ఈ పాఠశాల ప్రస్తుతం నర్సరీ నుండి 12వ తరగతి వరకు విద్యను అందిస్తుంది. ఈ పాఠశాల స్థాపించినప్పటి నుండి 100% ఫలితాలను సాధించడం విశేషం. 1990లో ఈ పాఠశాలను నూర్ ముహమ్మద్ చేత ప్రారంభించబడింది.
బుద్గాం జిల్లా 1979 నుండి ఉనికిలో ఉంది. మునుపు ఈ భూభాగం శ్రీనగర్ జిల్లాలో భాగంగా ఉంది. పాతకాలంలోబుద్గాం బారముల్లా జిల్లాలో భాగంగా ఉంది. అదేసమయంలో శ్రీనగర్ అనంతనాగ్ జిల్లాలో భాగంగా ఉంది. అప్పుడు ఇది శ్రీప్రతాప్ తాలూకాగా ఉండేది. చారిత్రక ఆధారాలు బుద్గాం దీసుపరగణాగా ఉండేదని తెలియజేస్తుంది. ప్రఖ్యాత చరిత్రకారుడు ఖ్వాజా అజం దెమారి ఈ ప్రాంతం ఒకప్పుడు దీద్మార్బగ్ అని పిలువవడిందని భావిస్తున్నారు.
1803లో బ్రిటిష్ పాలకులు సామ్రాజ్య విస్తరణలో భాగంగ తూర్పు నుండి ప్రయాణించి సహరంపూర్ ప్రాంతాన్ని ఆక్రమించుకున్నారు. అందులో ముజఫర్ నగర్ కూడా భాగంగా ఉంది. జిల్లా సరిహద్దులు న్యాయపరిధి తరచుగా మారుతూ ఉండేవి. 1826 నుండి ఈ ప్రాంతానికి ప్రత్యేకత కల్పించబడింది. 1857లో బ్రిటిష్ ప్రభుత్వానికి వ్యతిరేకంగా ఉత్తర భారతదేశం తిరుగుబాటు చేసినప్పుడు తిరుగుబాటులో ముజఫర్ నగర్ ప్రజలు కూడా భాగస్వామ్యం వహించారు. తిరుగుబాటుకు షామ్లీ కేంద్రంగా ఉంది. తరువాత కొంతకాలం ఇది స్వతంత్రంగా ఉంది. తిరుగుబాటు విఫలం అయిన తరువాత బ్రిటిష్ ప్రభుత్వం ఈ ప్రాంతం లోని తిరుగుబాటు దారుల మీద తీవ్రంగా వ్యవహరించింది. స్వాతంత్ర్య సమరంలో పాల్గొన్న షామ్లి, తంభవన్, ఇతర ప్రాంతాలకు చెందిన రొహిల్లా పఠాన్ మద్దతుదార్లను మూకుమ్మడిగా వధించారు. ఈ ప్రాంతం పూర్తిగా తుడిచిపెట్టుకు పోయింది. అయినప్పటికీ 1899 నాటికి ప్రజలలో స్వాతంత్ర్య జ్వాల తీవ్రంగా రాజుకుంది.
ముజఫర్ నగర్‌లో జాతీయ కాంగ్రెస్ కార్యాలయం ప్రారంభించబడింది. పి.టి సుందర్‌లాల్, లాలా హర్దయాళ్, శ్రీ శాంతి నారాయణ్, నవాబ్‌జాదా, లైక్వత్ అలీ ఖాన్ (1947లో దేశం విభజించబడిన తరువాత ఆయన పాకిస్థాన్ మొదటి ప్రధానిగా పదవి వహించాడు), హాజీ అహమ్మద్ బక్ష్ స్వాతంత్ర్య సమరయోధులలో ముఖులు. హాజీ అహమ్మద్ బక్ష్ జైలులో ఉన్న సమయంలో ఆయన కుమారుడు మరణించినప్పటికీ ఆయన కుమారుని అంత్యక్రియలకు కూడా హాజరు కాలేదు. ఆయన క్షమాపణ పత్రం సమర్పించడానికి నిరాకరించినందున ఆయనకు జైలు నుండి వెళ్ళాడానికి జైలర్ నుండి అనుమతి లభించలేదు. క్షపాపణ పత్రం ఇవ్వనందుకు ఆయన వీపు మీద 50 కొరడాదెబ్బలను శిక్షగా ఇచ్చారు.
ముజఫర్ నగర్ ఆరంభకాల మధ్యయుగ చరిత్ర ఇండో- ముగల్ కాలం వరకు అస్పష్టంగా ఉంది. 1399లో ఈ ప్రంతం మీదుగా తైమూరు సైన్యాలు ఢిల్లీ వైపు పయనించాయని భావిస్తున్నారు.
వారి మీద ఈ ప్రాంతప్రజలు సాగించిన సమరం అపజయంతో ముగిసింది. ముగల్ చక్రవర్తి అక్బర్ కాలంలో ముజఫర్ నగర్ ప్రాంతంలో అధికభాగాన్ని సర్వత్ అని పిలువబడింది. ఆసమయంలో సర్వత్ తగ ఆధీనంలో ఉండేది. సర్వత్ గ్రామం సహరనపూర్ సర్కిల్‌లో భాగంగా ఉండేది. అక్బర్ సర్వత్ పరగణాను సయ్యద్ ముహమ్మద్ ఖాన్‌కు బహుమతిగా ఇచ్చాడు. 17వ శతాబ్దం వరకు ఇది సయ్యద్ ముహమ్మద్ వారసుల ఆధీనంలో ఉంది. పీర్ ఖాన్‌ను చంపిన తరువాత షాజహాన్ మరణించిన పీర్ ఖాన్ బిరుదును, సర్వత్ పరగణాను
సయ్యద్ ముజఫర్ అలీ ఖానుకు కానుకగా ఇచ్చాడు. ఆయనకుమారుడు మున్వర్ లస్కర్ అలీ ఖాన్ నగరాన్ని స్థాపించి దానికి ముజఫర్ నగర్ అని నామకరణం చేసాడు.
జిల్లా చరిత్ర సయ్యద్ పాలకులతో ముడిపడి ఉంది. ఇది సయ్యద్ సోదరులకు జన్మస్థానం. హాసన్, అబ్దుల్లా సోదరులు ముగల్ పాలకులకు
అండగా నిలిచిన వారిలో ముఖ్యులుగా చరిత్రలో స్థానం సంపాదించారు. 18వ శతాబ్దంలో మరాఠీ పాలకులు గంగా యమునా భూభాగంలో అధికభాగం మీద ఆధిక్యత సాధించారు.
జిల్లా ప్రాంతంలో శుక్రతల్, ఖద్దర్ మొదలైన పలు పౌరాణిక ప్రాముఖ్యత కలిన ప్రదేశాలు ఉన్నాయి. జిల్లాలో రెండు శాకంబరీదేవి ఆలయాలు ఉన్నాయి. జిల్లాలోని ఫారెస్ట్ అనబడే ప్రాంతానికి ఒక ప్రత్యేకమైన కథనం ఉంది. ఇది సన్యాసులకు, దేవుళ్ళకు ఇది ప్రఖ్యాతి చెందిన ప్రాంతంగా ఉంది. ఫారెస్ట్‌లో బాబా గోపాల్ గిరి దేవతలను ఆరాధించే వాడు. ఆయన మరణించిన తరువాత కూడా జీవించే విద్యను తెలుసుకున్నాడని ప్రజలు విశ్వసించేవారు. ఈ అరణ్యంలో మనిషిని సజీవంగా ఉంచే మూలికలు ఉన్నాయని ప్రజలు విశ్వసిస్తున్నారు. బాబా స్వప్నంలో శాకంబరీదేవి కనిపించి తనకు ఆలయం నిర్మించమని కోరిందని బాబా ప్రజల నుండి విరాళాలు సేకరించి ఆలయ నిర్మాణం పూర్తిచేసాడని ప్రజల కథనాల ద్వారా తెలుస్తుంది. శకంబరీ దేవి ఫారెస్ట్ ప్రాంతంలో శాశ్వతంగా ఉండాలని కోరుకున్నదని భక్తులు విశ్వసిస్తున్నారు. ఆలయనిర్మాణం పూర్తి అయిన తరువాత బాబా మరణించాడు.
ఉత్తర ప్రదేశ్ రాష్ట్రం లోని జిల్లాలలో ముజఫర్ నగర్ జిల్లా ఒకటి. ముజఫర్ నగర్ పట్టణం జిల్లాకేంద్రంగా ఉంది. ముజఫర్ నగర్ జిల్లా సహరన్పూర్ డివిజన్‌లో భాగంగా ఉంది.జిల్లాకు యు.పి.లో అత్యధిక వ్యవసాయ జి.డి.పి ఉంది. ఉత్తరప్రదేశ సమృద్ధికలిగిన జిల్లాలలో ఇది ఒకటిగా గుర్తించబడుతుంది.
జిల్లా సాంస్కృతికంగా ఇండో - ఇస్లామిక్ మిశ్రిత పశ్చిమ ఉత్తరప్రదేశాన్ని పోలి ఉంటుంది. పురాతన నగరంలో ముగల్ సామ్రాజ్య చిహ్నాలు అధికంగా ఉంటాయి. జిల్లాలోని పట్టణాలు, గ్రామాలలో ముగల్ కాలంనాటి నిర్మాణాలు అనేకం ఉన్నాయి. జిల్లా కేంద్రానికి 22 కి.మీ దూరంలో ఉన్న జంసత్ తాలూకాలో శితమహల్, కిల్లి దర్వాజా మొదలైన పలు హవేలీలు ఉన్నాయి.
ముజఫర్ నగర్ పారిశ్రామికంగా ప్రాధాన్యత కలిగిన నగరంగా గుర్తించబడుతుంది. జిల్లాలో చక్కెర మిల్లులు, స్టీల్, పేపర్ ప్రధానపరిశ్రమలుగా ఉన్నాయి. జిల్లాలో రాణా స్టీల్, బర్నాలా స్టీల్, యు.పి స్టీల్, సిధ్‌బలి స్టీల్ మొదలైన స్టీల్ పరిశ్రమలు ఉన్నాయి. జిల్లాలో రిసార్ట్లులు, రెస్టారెంట్లు ఉన్నాయి.
జంసత్ హౌస్ అంసరి రోడ్డులో ఉన్న పెద్ద భవనం. ఇది సీనియర్ అడ్వకేట్ ఎస్.హెచ్ జామిల్ అహ్మద్ కు స్వంతమైనది. ఈ భవనం ముందు సయ్యద్ జంసత్ సయ్యద్ సోదరులది. మౌలానా లిఫ్తిఖరుల్ హాసన్ సాహెబ్ ఈ నగరాన్ని సందర్శించినప్పుడు ఈ భవనంలో కొంతకాలం ఉండి ప్రసగించాడు.
ముజఫర్ నగర్ జిల్లా ఉత్తర ప్రదేశ్ పశ్చిమ ప్రాంతంలో ఉంది. ఇది ఢిల్లీ నుండి 12 కి.మీ దూరంలో ఉంది. ఇది జాతీయరహదారి - 58 లో ఢిల్లీ, డెహ్రాడూన్ మార్గంలో ఉంది. ముజఫర్‌ నగర్ జిల్లా రైలు, రహదారి మార్గాలతో చక్కగా అనుసంధానించబడి ఉంది.
జిల్లా కేంద్రానికి 4 కి.మీ దూరంలో ఉంది. ఇది జైనుల పవిత్ర ఒరదేశం. హిందూ- ముస్లిం - జైన సంప్రదాయానికి ఇది సంకేతంగా ఉంది. ఇక్కడ ఒకదానికి ఒకటి ఆనుకుని జైన మందిరం, శివాలయం, మసీదు ఉన్నాయి.